b'\n_START_ARTICLE_\nLamborghini Gallardo\n_START_SECTION_\nPregled\n_START_PARAGRAPH_\nGallardo je napravljen kao suparnik Ferrari modelu 360 Modena, i sada se natje\xc4\x8de s njegovom zamjenom, modelom F430. Iako su mu performanse slabije od Murcielaga, jo\xc5\xa1 uvijek su vrlo visoke. Prema stru\xc4\x8dnim novinarima Gallardo je puno prakti\xc4\x8dniji model za vo\xc5\xbenju od Murcielaga, ponajvi\xc5\xa1e zbog bolje upravljivosti u sporom prometu i boljeg pregleda prilikom vo\xc5\xbenje unatrag. Zbog svog pogona na sva \xc4\x8detiri kota\xc4\x8da (vi\xc5\xa1e na stra\xc5\xbenje), lak\xc5\xa1e je njime upravljati u lo\xc5\xa1im vremenski prilikama. Iako vlasnik tvrtke Audi ima razvijen vlastiti poznati quattro pogon Lamborghini koristi svoj vlastiti pogon._NEWLINE_Na razo\xc4\x8daranje nekih fanova Lamborghinija, Gallardo nema poznata vrata koja se otvaraju poput \xc5\xa1kara kao u nekim drugim modelima Lamborghinija._NEWLINE_Gallarda je dizajnirao belgijski dizajner Luc Donckerwolke, koji od 2007. godine radi za Fiat. Gallardo koristi V10 motor koji se bazira starom Audi dizajnu._NEWLINE_Gallardo nudi dva mjenja\xc4\x8da: konvencionalni \xc5\xa1esterobrzinski ru\xc4\x8dni mijenja\xc4\x8d ili napredni \xc5\xa1estostupanjski s elektro-hidrauli\xc4\x8dno kontroliranim auto-kva\xc4\x8dilom, ili, kako ga u Lamborghiniju nazivaju, "E-gear". Ovaj posljednji dopu\xc5\xa1ta voza\xc4\x8du da mijenja brzine mnogo br\xc5\xbee nego \xc5\xa1to bi to bilo na automatskom mjenja\xc4\x8du, s kontrolom kakvu pru\xc5\xbea ru\xc4\x8dni mjenja\xc4\x8d. Voza\xc4\x8d mijenja brzine u vi\xc5\xa1u ili u ni\xc5\xbeu pomo\xc4\x87u poluga koje se nalaze iz upravlja\xc4\x8da bez potrebe za kva\xc4\x8dilom.\n_START_SECTION_\nGallardo Spyder\n_START_PARAGRAPH_\nSpyder model za proizvodnju predstavljen je na autosalonu u Los Angelesu u sije\xc4\x8dnju 2006.g. Tvrtka ga smatra potpuno novim modelom, sa 520 KS (388 kW) i \xc5\xa1estostupanjskim ru\xc4\x8dnim mjenja\xc4\x8dem koji ima manje omjere supnjeva. Krov je u potpunosti odvojiv i pomo\xc4\x87u elektri\xc4\x8dnog motora sprema se u stra\xc5\xbenji dio automobila._NEWLINE_Poznati vlasnici su Aerosmithov bubnjar Joey Kramer (preuzeo prvi Spyder u Sjevernoj Americi) i britanski automobilski novinar i TV-voditelj Jeremy Clarkson (Spyderom zamijenio Ford GT).\n_START_SECTION_\nGallardo SE\n_START_PARAGRAPH_\nGallardo SE (Special Edition) je predstavljen krajem 2005. godine. Od obi\xc4\x8dnog Gallarda se razlikuje po dvobojnom krovu i posebno dizajniranim aluminijskim naplacima. U serijskoj su opremi bili satelitska navigacija i kamera za vo\xc5\xbenju unazad. Izbor boja je bio ograni\xc4\x8den: dvije varijante sive boje, bijela, \xc5\xbeuta, naran\xc4\x8dasta i zelena, dok je krov uvijek crne boje. Interijer je tako\xc4\x91er dvobojan te je isti kao i vanjska boja.\n_START_SECTION_\nGallardo Nera\n_START_PARAGRAPH_\nGallardo Nera je jo\xc5\xa1 jedna izvedba standardnog Gallarda, a predstavljen je na Mondial de l\'Automobileu 2006. godine. Zami\xc5\xa1ljen je kao model koji \xc4\x87e kupcima pokazati sve mogu\xc4\x87nosti osobnog ure\xc4\x91enja automobila, no zanimljivo je da je jedina boja u ponudi bila crna. Motor je identi\xc4\x8dan onome u obi\xc4\x8dnom Gallardu. Ko\xc4\x8diona klijes\xc5\xa1ta su srebrna, dok su stra\xc5\xbenja svijetla zatamnjena da bi se postigao cjelokupni crni izgled. Proizveden je u samo 185 primjeraka, od kojih je 60 prodano u Sjevernoj Americi.\n_START_SECTION_\nGallardo Superleggera\n_START_PARAGRAPH_\nSuperleggera (tal. superlagan) je zami\xc5\xa1ljen kao izravan protivnik Ferrariju 430 Scuderia. Prvi puta je prikazan na \xc5\xbeenevskom salonu automobila 2007. godine. Od standardnog Gallarda je lak\xc5\xa1i za oko 70 kg te ukupna masa iznosi 1.360 kg., zahvaljuju\xc4\x87i masivnoj uporabi karbonskih dijelova. Motor je prera\xc4\x91en te ima 530 konjskih snaga. Izbor boja automobila je bio veoma ograni\xc4\x8den, a u ponudi su bila \xc5\xbeuta, naran\xc4\x8dasta, siva i crna, dok je samo jedna bijela Superleggera napravljena po posebnoj narud\xc5\xbebi. U proizvodnji je bio sve do o\xc5\xbeujka 2008.\n_START_SECTION_\nGallardo LP560-4\n_START_PARAGRAPH_\nLP560-4 je temeljito redizajniran Gallardo, pokazan na Me\xc4\x91unarodnom salonu automobila u \xc5\xbdenevi 2008. Pogoni ga novi 5,2 litreni V10 motor s FSI direktnim ubrizgavanjem, te ima 552 KS (412 kW). Nova mjenja\xc4\x8dka kutija u\xc5\xa1tedjela je 20 kg. Najve\xc4\x87e razlike su potpuno novi prednji branik, po uzoru na Lamborghini Revent\xc3\xb3n te nova stra\xc5\xbenja svjetla. LP560-4 Spyder je predstavljen na salonu automobila u Los Angelesu iste godine.\n_START_SECTION_\nPolicija\n_START_PARAGRAPH_\nU Prosincu 2004.g., jedan Gallardo doniran je od Lamborghinija talijanskoj policiji u \xc4\x8dast 152. obljetnice policijskih snaga. Gallardo koristi prometna policija (Polizia Stradale) za hitne intervenicije na autocesti Salerno-Reggio Calabria i za sve hitne prijevoze organa za transplantaciju._NEWLINE_\xc5\xbduti Gallardi bili su "privremeni" policijski automobili Metropolitan Police u Londonu, jedan 2005.g. i jedan 2006.g., za razne promocijske doga\xc4\x91aje. 2006.g. vozilo je vi\xc4\x91eno na startu Gumball Rally 2006. Oba vozila posudio je Lamborghini London.'